钦定古今图书集成/明伦汇编/官常典/第059卷 > 楚王延寿
## 钦定古今图书集成/明伦汇编/官常典/第059卷 > 楚王延寿

按《汉书楚元王传》：节王纯子延寿，宣帝即位，延寿以
为广陵王胥，武帝子，天下有变必得立，阴欲附倚辅
助之，故为其后母弟赵何齐取广陵王女为妻，与何
齐谋曰：“我与广陵王相结，天下不安，发兵助之，使广
陵王立何齐尚公主，列侯可得也。”因使何齐奉书遗
广陵王曰：“愿长耳目，毋后人有天下。”何齐父长年上
书告之，事下有司考验，辞服。寿延自杀。立三十二年，
国除。